Na  temelju članka 63.Statuta Predškolske ustanove Dječji vrtić Orebić i  Pravilnika o upisu i mjerilima upisa djece u Dječji vrtić Orebić, Upravno vijeće  donosi:
                                                             
O D L U K U
o  imenovanju
Povjerenstva za razmatranje pristiglih Zahtjeva za upis i donošenje prijedloga za upis djece u 2016/17 ped.god.

                                                     
                                                                       Članak 1.

Povjerenstvo za upis čine:  stručni suradnik psiholog i odgajateljice.

                                                                       Članak 2.
Zaprimljene zahtjeve razmatra Povjerenstvo za  razmatranje pristiglih Zahtjeva i donošenje prijedloga za Upis djece.

Članak 3.

Članovi Povjerenstva su: Nedjeljka Lupis,Mirjana Nesanović,Ivana Ančić,Katarina Tomić,Sunčana Gavranić,Ivana Roso,Mira Antičević,Vesna Juraković,Ivana Botica i Karmen Židić .

Članak 4.

Povjerenstvo radi u najboljem interesu svakog pojedinog djeteta uvažavajući pri tom mogućnosti Vrtića te sačinjava zapisnik o radu i predlaže raspored djece po skupinama. 


Članak 5.

O upisu i integraciji djece s težim teškoćama u razvoju u odgojno-obrazovne skupine odlučuje u suradnji s Povjerenstvom za prosudbu o uključivanju djece s teškoćama u razvoju u redovite skupine, te procjenu potrebe dodjeljivanja osobnih asistenata, imenovanog od strane ravnateljice.

Članak 5.

Za predsjednicu Povjerenstva imenovana  je stručna suradnica psihologinja Karmen Židić.
Za potpredsjednicu Povjerenstva imenovana je odgajateljica  Ivana Botica.


                                                                       Članak 6.

 Mandat članova Povjerenstva  traje jednu  (1) godinu.


                                                                      Članak 7.

Povjerenstvo razmatra zahtjeve  za upis djece u odgojno-obrazovni program na temelju rezultata cjelovitog uvida o razvoju i potrebama svakog djeteta, analize dostavljene dokumentacije, rezultata inicijalnog razgovora s roditeljima, odnosno skrbnicima djece, uz nazočnost djeteta, koji prema potrebi obavljaju s roditeljima, uz mogućnost konzultacije s vanjskim suradnicima-stručnjacima radi pribavljanja mišljenja i podataka bitnih za odlučivanje,te temeljem navedenog sačinjavaju  listu prioriteta. 

                                                                       Članak 8.

Sukladno članku 10. Pravilnika o upisu Povjerenstvo je dužno u roku od 10 dana od isteka roka za podnošenje zahtjeva za upis u Vrtić sastati se i sačiniti zapisnike o radu  oba povjerenstva i predočiti konačni zajednički  prijedlog popisa djece pojedinačno za svaku od   10 odgojno-obrazovnih skupina, vodeći se Pravilnikom  o upisu i mjerilima upisa (2008) te u računalnom obliku dostaviti ravnateljici Prijedlog  odluke o rezultatima upisa .

Članak 9.

Konačni rezultati upisa objavljuju se nakon provedenog postupka javno na oglasnoj ploči Centralnog vrtića  i web stranici vrtića,s podacima:
· o prihvaćenim zahtjevima za upis djece-PO ODGOJNO OBRAZOVNIM SKUPINAMA
· o odbijenim zahtjevima za upis djece-SAČINJENA LISTA PRIORITETA-sukladno broju bodova.
· o slobodnim kapacitetima Vrtića nakon utvrđenih rezultata upisa


U Orebiću, 03. travnja. 2016. g.                                                                                                                                                                      

Ravnateljica
Sanda Menkadžiev



Predsjednik Upravnog vijeća:
Kristijan Marelić
